
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/325/29.09.2005

	
	
	


A   V   I   Z

asupra proiectului de Lege privind aprobarea Ordonanţei de urgenţă a Guvernului nr. 69/2005 pentru modificarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale, Camera Deputaţilor fiind  Cameră decizională
 (PLx 401/2005).

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 69/2005 pentru modificarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale, Camera Deputaţilor fiind Cameră decizională, trimis cu adresa nr.  PLx 401/28.09.2005.




Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 29 septembrie  2005.


Proiectul de lege are ca obiectiv prorogarea aplicării prevederilor art. 2 alin. (1) din Ordonanţa de urgenţă a Guvernului nr. 8/2003, până la data de 31 decembrie 2006.  De asemenea, proiectul urmăreşte  reglementarea situaţiei unor categorii de personal care lucrează în condiţii speciale în subteran sau în zona I de radiaţii sau în a II-a de radiaţii de la minele de uraniu, pentru a beneficia de plăţi compensatorii.

În urma dezbaterilor, membrii Comisiei pentru politică economică, reformă şi privatizare au hotărât cu 21 de voturi pentru, 1 vot împotrivă şi o abţinere   ca proiectul de lege să fie aprobat, cu un amendament admis şi unul respins conform anexelor  nr. 1 şi 2  la prezentul aviz.
                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       
Consilier parlamentar
                                                                                                               


Alina Hodivoianu
ANEXA NR. 1

AMENDAMENTE  ADMISE
	Nr. crt.
	Text Senat
	Text propus de Comisie

Autorul amendamentului
	Motivare

	1
	Preambulul ordonanţei de urgenţă:

Având în vedere că programul de restructurare al unităţilor miniere se desfăşoară mult mai rapid decât programul de restructurare prevăzut de strategia industriei miniere, este necesar a se adopta măsuri imediate pentru extinderea categoriilor de persoane disponibilizate care beneficiază de drepturile prevăzute de art. 2 alin. (1) din Ordonanţa de urgenţă a Guvernului nr. 8/2003, care constituie o situaţie extraordinară şi vizează interesul general şi imediat.
	Se abrogă preambulul.
Autor: deputat Aurel Vainer
	Datorită inexactităţilor cuprinse în textul preambulului.


ANEXA NR. 2

AMENDAMENTE   RESPINSE
	Nr. crt.
	Text Senat
	Text propus de Comisie

Autorul amendamentului
	Motivare
	Camera decizională

	1
	2. La articolul 2 alineatul (1), litera a)  va avea următorul cuprins:
“ a) la momentul disponibilizării, respective desfacerii contractului individual de muncă, de o sumă egală cu de două ori salariul mediu net pe economie din luna ianuarie a anului în care s-au făcut disponibilizările, comunicat de Institutul Naţional de Statistică;”
	Se propune următoarea modificare:
2. La articolul 2 alineatul (1), litera a)  va avea următorul cuprins:

“ a) la momentul disponibilizării, respective desfacerii contractului individual de muncă, de o sumă egală cu de cinci ori salariul mediu net pe economie din luna ianuarie a anului în care s-au făcut disponibilizările, comunicat de Institutul Naţional de Statistică;”
Autor: deputat Mihai Tudose
	Datorită faptului că există un grad ridicat de pauperizare în zonele miniere se impune o bună protecţie socială a personalului disponibilizat din sectorul minier.
Trebuie precizat că există sursă de finanţare conform fişei financiare prezentate de Agenţia Naţională pentru Ocuparea Forţei de Muncă.
	Camera Deputaţilor.

